cyanic-selkie/wikianc huggingface dataset:
Ραλφ: Η Επόμενη Πίστα
Κάμεο και αναφορές σε βιντεοπαιχνίδια
Επιπρόσθετες αναφορές βασίζονται μόνο σε οπτικές αναφορές. Οι κάτοικοι της Καλόπολης και ο μπάρμαν από το Tapper παρουσιάζονται με τη χρησιμοποίηση σπασμωδικών, απότομων κινήσεων κοροϊδεύοντας τους περιορισμένους κύκλους εικονογράφησης πολλών παιχνιδιών arcade. Ο Βασιλιάς Γλύκας χρησιμοποίησε τον κώδικα Κονάμι σε έναν ελεγκτή NES για να αποκτήσει πρόσβαση στο Sugar Rush. Στον κεντρικό σταθμό ασφάλειας του παιχνιδιού υπάρχει ένα γκράφιτι που περιλαμβάνει τις «ζωές της Aerith» (αναφορά στον χαρακτήρα Aerith Gainsborough από το παιχνίδι Final Fantasy VII), τις φράσεις «All your base are belong to us» (μια δημοφιλή φράση από το παιχνίδι Zero Wing), «Sheng Long Was Here» (αναφορά σε ένα πρωταπριλιάτικο αστείο γύρω από τον χαρακτήρα Sheng Long από το παιχνίδι Street Fighter) και «Jenkins» (ένας χαιρετισμός στο δημοφιλές meme του Leeroy Jenkins από το παιχνίδι World of Warcraft). Υπάρχει επίσης μια αναφορά στη σειρά παιχνιδιών Metal Gear όταν ο Ραλφ ψάχνει για ένα μετάλλιο στο κουτί με τα χαμένα αντικείμενα στο μαγαζί του Tapper, βρίσκοντας πρώτα ένα Σούπερ Μανιτάρι από το παιχνίδι Mario και μετά ένα «θαυμαστικό» από το Metal Gear Solid (σε συνδυασμό με το αντίστοιχο ηχητικό εφέ από το παιχνίδι). Ο κύριος Λίτγουοκ φοράει ένα ασπρόμαυρο ριγέ μπλουζάκι το οποίο αποτελεί χαιρετισμό στο εικονικό ντύσιμο του ιδρυτή της πλατφόρμας "Twin Galaxies", Γουόλτερ Ντέι. Ένα από τα τραγούδια των τίτλων τέλους της ταινίας είναι αυθεντική σύνθεση των Buckner & Garcia, μουσικό δίδυμο διάσημο για τις συνθέσεις των θεματικών τραγουδιών βιντεοπαιχνιδιών στη δεκαετία του '80. Το λογότυπο έναρξης των Walt Disney Animation Studios εικονογραφήθηκε σε μορφή 8-bit pixel, ενώ το λογότυπο κλεισίματος της Walt Disney Pictures εμφανίζεται σε λανθάνουσα κατάσταση, μια αναφορά στη «νεκρή οθόνη» από πολλά πρώιμα παιχνίδια arcade όπως ο Pac-Man.
Σύλληψη ιδέας και ιστορία
Η ιδέα για τον Ραλφ έπεσε για πρώτη φορά στο τραπέζι της Disney για ανάπτυξη προς τα τέλη της δεκαετίας του 1980, υπό τον τίτλο High Score. Από τότε, επανήλθε και επανεξετάστηκε αρκετές φορές. Στα τέλη της δεκαετίας του 1990 έφερε τον τίτλο Joe Jump, ενώ στα μέσα της δεκαετίας του 2000 τον τίτλο Reboot Ralph.
Ο Τζον Λάσιτερ, ο επικεφαλής των Walt Disney Animation Studios και εκτελεστικός παραγωγός της ταινίας, περιγράφει το Ραλφ: Η Επόμενη Πίστα ως ένα «βιντεοπαιχνίδι ενός κακού που κάνει τα πάντα για να αποδείξει πως είναι καλός». Με ένα παρόμοιο τρόπο όπως στις ταινίες Ποιος Παγίδεψε τον Ρότζερ Ράμπιτ και Toy Story, το Ραλφ: Η Επόμενη Πίστα περιέχει κάμεο εμφανίσεις από έναν αριθμό χαρακτήρων από άλλα παιχνίδια. Για παράδειγμα, μια σκηνή από την ταινία δείχνει τον Ραλφ να συμμετέχει σε μια ομάδα στήριξης για τους κακούς χαρακτήρες των παιχνιδιών, στην οποία συμμετέχουν επίσης το φάντασμα Clyde από τον Pac-Man, ο Doctor Eggman από το Sonic the Hedgehog και ο Bowser από τον Mario. Ο Ριτς Μουρ, ο σκηνοθέτης της ταινίας, είχε αποφασίσει πως για μια ταινία που αφορούσε τον κόσμο των βιντεοπαιχνιδιών, για να δείχνει αυθεντική «έπρεπε να περιέχει αληθινούς χαρακτήρες από αληθινά παιχνίδια». Ο Μουρ σκόπευε να προσθέσει αδειοδοτημένους χαρακτήρες με παρόμοιο τρόπο ως αναφορές στα Looney Tunes, αλλά λήφθηκε υπόψη το να «υπάρχει η σωστή ισορροπία έτσι ώστε μερίδα του κοινού να μην νιώθει παραμελημένη». Ωστόσο, ο Μουρ απέφυγε να δημιουργήσει την ταινία γύρω από ήδη υπάρχοντες χαρακτήρες, νιώθοντας πως «υπάρχει τόση πολλή μυθολογία και σύνδεση με ήδη υπάρχοντες τίτλους που νιώθω πως κάποιος θα απογοητευόταν» και θεώρησε πως αυτός είναι ο λόγος που οι ταινίες που βασίζονται σε βιντεοπαιχνίδια συνήθως δεν έχουν επιτυχία. Έτσι, για τον Ραλφ, η ανάπτυξη νέων χαρακτήρων εκπροσώπων των 8-bit βιντεοπαιχνιδιών ήταν «σχεδόν σαν ένα παρθένο σόου», δίνοντάς τους την ελευθερία να οδηγήσουν αυτούς τους χαρακτήρες σε νέες κατευθύνσεις.
Πριν την παραγωγή, οι ήδη υπάρχοντες χαρακτήρες προστέθηκαν στην ιστορία είτε σε μέρη που θα έμοιαζε λογικό να εμφανίζονται είτε ως κάμεο εμφανίσεις από μια λίστα χαρακτήρων τους οποίους πρότεινε η δημιουργική ομάδα, χωρίς να ληφθεί υπόψη αν θα μπορούσαν να χρησιμοποιηθούν νομικά. Έπειτα, η εταιρία έψαξε τους κατόχους των πνευματικών δικαιωμάτων για τη λήψη άδειας, διαβεβαιώνοντάς τους πως οι χαρακτήρες τους θα εκπροσωπούνταν αυθεντικά. Στην περίπτωση της Nintendo, οι σεναριογράφοι είχαν οραματιστεί από νωρίς τον Bowser να είναι ένας από τους κυρίαρχους χαρακτήρες της σκηνής με την συνεδρία των «Ανώνυμων-Κακών». Η Nintendo ήταν θετική προς αυτό με τον Μουρ να δηλώνει: «Αν υπάρχει μια ομάδα η οποία είναι αφοσιωμένη στο να βοηθάει τους κακούς χαρακτήρες των παιχνιδιών τότε ο Bowser πρέπει να βρίσκεται σε αυτή την ομάδα!» Η Nintendo είχε ζητήσει από τους παραγωγούς να προσπαθήσουν να επινοήσουν μια σκηνή η οποία θα ήταν κατά τον ίδιο τρόπο κατάλληλη για τον Mario για την ένταξή του στην ταινία. Παρά το γεγονός πως γνώριζαν πως θα μπορούσαν να χρησιμοποιήσουν τον χαρακτήρα, οι παραγωγοί δεν μπορούσαν να βρουν μια κατάλληλη σκηνή όπου ο Mario θα ήταν ο βασικός χαρακτήρας της σκηνής χωρίς να επισκιάζει τη βασική ιστορία και επέλεξαν τελικά να μην τον συμπεριλάβουν. Ο Μουρ διέψευσε τη φήμη πως ο Mario και ο αδελφικός του χαρακτήρας Luigi δεν συμπεριλήφθηκαν στην ταινία εξαιτίας υπερβολικού υψηλού ποσού αδειοδότησης που απαίτησε η Nintendo δηλώνοντας πως η φήμη προήλθε από ένα αστείο που έκανε ο Τζον Κ. Ρέιλι κατά τη διάρκεια της Comic-Con. Ο χαρακτήρας Dr. Wily από το παιχνίδι Mega Man θα εμφανιζόταν επίσης στην ταινία αλλά αφαιρέθηκε από την τελική εκδοχή της. Συνολικά, υπάρχουν περίπου 188 ανεξάρτητοι χαρακτήρες στην ταινία ως αποτέλεσμα αυτών των κάμεο εμφανίσεων.
Ένα αρχικό πρόχειρο σενάριο είχε τον Ραλφ και τη Βανέλοπη να περνούν χρόνο γυρίζοντας όλο τον κόσμο των παιχνιδιών ώστε να συλλέξουν τα κομμάτια που χρειάζονταν για το αυτοκίνητό της για το Sugar Rush και σε κάποια σημεία μαζί τους ταξίδευε και ο Φέλιξ. Κατά τη διάρκεια αυτών των σκηνών, ο Ραλφ θα έλεγε ψέματα στον Φέλιξ σχετικά με την εκκολαπτόμενη σχέση του με την Καλχούν, οδηγώντας τελικά τον Ραλφ σε κατάθλιψη και στην εγκατάλειψή του να πάρει πίσω το μετάλλιό του. Σε αυτό το σημείο, σύμφωνα με τον Μουρ, ένας τέταρτος κόσμος παιχνιδιού, ο Extreme Easy Living 2, θα παρουσιαζόταν και θα θεωρούνταν μια «ηδονιστική χώρα» μεταξύ της κοινωνικής φύσης του παιχνιδιού The Sims και του πιο ανοικτού κόσμου, με αντικειμενικές πτυχές, του παιχνιδιού Grand Theft Auto. Ο Ραλφ, παραπαίοντας στη θλίψη του, θα πήγαινε εκεί και θα έβρισκε την ευτυχία αποκτώντας «Like It» από την πραγματοποίηση αποδεκτών ενεργειών για τον τόπο. Ο Μουρ δήλωσε πως αν και ήταν δύσκολο να εγκαταλείψουν αυτόν τον κόσμο, θεώρησαν πως η προσθήκη του στο δεύτερο μισό της ταινίας θα ήταν ένα αρκετά δύσκολο θέμα για να το αποδεχτεί ο θεατής. Επιπλέον, είχαν δυσκολίες στο πώς ένα κοινωνικό παιχνίδι θα μπορούσε να είναι μέρος ενός arcade και, παρόλο που είχαν σκεφτεί να έβαζαν το συγκεκριμένο παιχνίδι στον φορητό υπολογιστή του Λίτγουοκ, τελικά συνειδητοποίησαν πως το να το αποδώσουν πειστικά θα ήταν πολύ περίπλοκο. Σκίτσα και ηχογραφήσεις φωνής της σκηνής συμπεριελήφθηκαν στην κυκλοφορία της ταινίας σε home video.
Εικονογράφηση, σχεδιασμός και κάμερες
Η ταινία χρησιμοποίησε τη νέα λειτουργία κατανομής αμφίδρομης ανάκλασης της Disney με πιο ρεαλιστικές ανακλάσεις σε επιφάνειες και νέο εικονικό κινηματογραφικό σύστημα, κάτι που κατέστησε δυνατή την πρόσβαση από τη μια σκηνή στην άλλη σε πραγματικό χρόνο. Για το κομμάτι της εξερεύνησης του Sugar Rush, η ομάδα της οπτικής ανάπτυξης της ταινίας ταξίδεψε στην εμπορική έκθεση ISM Cologne, σε ένα εργοστάσιο παραγωγής γλυκών See's Candy και άλλες εγκαταστάσεις παραγωγής. Η ομάδα έφερε επίσης φωτογράφους φαγητών για να τους επιδείξουν τεχνικές που έκαναν το φαγητό να φαίνεται ελκυστικό. Ειδικά εφέ, συμπεριλαμβανομένου του «smoke or dust» (καπνός ή σκόνη), είναι ευδιάκριτα σε κάθε ένα από τα τμήματα της ταινίας.
Soundtrack
Τη μουσική επένδυση της ταινίας συνέθεσε ο Χένρι Τζάκμαν. Το soundtrack περιέχει επίσης πρωτότυπα τραγούδια από τους Owl City, AKB48, Skrillex (με το remix των Noisia) και Buckner & Garcia. Νωρίς κατά τη διαδικασία ανάπτυξης, οι Ρόμπερτ Λόπεζ και Κρίστεν Άντερσον-Λόπεζ έγραψαν ένα πρωτότυπο τραγούδι για την ταινία, το οποίο στη συνέχεια αφαιρέθηκε από αυτήν. 250px|thumb|right|Εξώφυλλο soundtrack
Προώθηση
Ένα τρέιλερ για το Ραλφ: Η Επόμενη Πίστα κυκλοφόρησε στις 6 Ιουνίου 2012, κάνοντας ντεμπούτο μαζί με τις ταινίες Μαδαγασκάρη 3: Οι Φυγάδες της Ευρώπης και Rock of Ages. Αυτό συνέπεσε επίσης με την Ε3, για την οποία η Disney δημιούργησε μια πλαστή κονσόλα παιχνιδιού arcade για το φανταστικό παιχνίδι «Μαστρο-Φέλιξ Τζούνιορ» και την τοποθέτησε εκεί ως έκθεμα. Η Disney κυκλοφόρησε επίσης μια βασισμένη σε Flash εκδοχή του παιχνιδιού «Μαστρο-Φέλιξ Τζούνιορ» για τους περιηγητές πλοήγησης (browsers) υπολογιστών καθώς και εκδοχές για iOS, Android και Windows Phone. Ένα δεύτερο τρέιλερ της ταινίας κυκλοφόρησε στις 12 Σεπτεμβρίου 2012, συμπίπτοντας με τις ταινίες Ψάχνοντας τον Νέμο 3D και Frankenweenie, μαζί με την τελική ανανεωμένη κινηματογραφική της αφίσα.
Για την προώθηση της κυκλοφορίας του Ραλφ: Η Επόμενη Πίστα σε home media, ο σκηνοθέτης Ριτς Μουρ δημιούργησε μια ταινία μικρού μήκους με τίτλο Garlan Hulse: Where Potential Lives. Τοποθετημένη μέσα στο σύμπαν της ταινίας, η ταινία σχεδιάστηκε ως μια παρωδία του ντοκιμαντέρ The King of Kong.
Home media
Το Ραλφ: Η Επόμενη Πίστα κυκλοφόρησε σε Blu-ray (2D και 3D) και DVD στη Βόρεια Αμερική στις 5 Μαρτίου 2013 από τη Walt Disney Studios Home Entertainment. Η ταινία διατέθηκε για ψηφιακό κατέβασμα σε επιλεγμένες περιοχές στις 12 Φεβρουαρίου 2013. Το Ραλφ: Η Επόμενη Πίστα έκανε το ντεμπούτο του στο νούμερο 1 των πωλήσεων σε Blu-ray και DVD στις Ηνωμένες Πολιτείες.
Box office
Στη Βόρεια Αμερική, η ταινία έκανε το ντεμπούτο της με έσοδα $13.5 εκατομμύρια, ένα ποσό πάνω από τον μέσο όρο της πρώτης μέρας προβολής για ταινίες κινουμένων σχεδίων που κυκλοφόρησαν τον Νοέμβριο. Κατά τη διάρκεια του πρώτου Σαββατοκύριακου προβολής, η ταινία ανέβηκε στην κορυφή του box office με έσοδα $49 εκατομμύρια, γινόμενη η ταινία με το μεγαλύτερο άνοιγμα για τα Walt Disney Animation Studios μέχρι εκείνη τη στιγμή. Η ταινία έπεσε κατά 33% το δεύτερο Σαββατοκύριακο προβολής με έσοδα $33 εκατομμύρια, καταλήγοντας στη δεύτερη θέση του box office, πίσω από την ταινία Skyfall.
Κριτικές
Η σελίδα συλλογής κριτικών Rotten Tomatoes δίνει ποσοστό έγκρισης στην ταινία 87%, βασισμένο σε 184 κριτικές. Στο τμήμα ομοφωνίας της σελίδας διαβάζουμε: «Εξίσου διασκεδαστικό τόσο για παιδιά όσο και γονείς αρκετά μεγάλους για να καταλάβουν τις αναφορές, το Ραλφ: Η Επόμενη Πίστα είναι μια έξυπνη, γεμάτη χρώματα περιπέτεια χτισμένη πάνω σε οικεία θέματα και χαρούμενη νοσταλγία». Το Metacritic δίνει στην ταινία 72% βασισμένο σε 38 κριτικές, με την ένδειξη «γενικά ευνοϊκές κριτικές». Σε ψηφοφορία κοινού στο CinemaScore, η ταινία έλαβε τον βαθμό «Α» σε κλίμακα από Α+ μέχρι F.
Ο Ρότζερ Ίμπερτ από την εφημερίδα Chicago Sun-Times έδωσε στην ταινία 3/4 και έγραψε: «Παραπάνω από τις περισσότερες ταινίες κινουμένων σχεδίων, ο καλλιτεχνικός σχεδιασμός και τα χρώματα της παλέτας του Ραλφ: Η Επόμενη Πίστα επιτρέπουν τη χρήση απεριόριστων σκηνικών, κοστουμιών και κανόνων, δίνοντας στην ταινία μια ακούραστη αυθεντικότητα και διαφορετικές συμπεριφορές σε κάθε κυβερνοχώρο». Ο Α. Ο. Σκοτ από την εφημερίδα The New York Times έγραψε: «Η ταινία προσκαλεί ένα μέτρο κυνισμού - το οποίο προβαίνει προς εξάλειψη με τη διάρκεια 93 λεπτών έκρηξη χρωμάτων, ήχου, εξυπνάδας και διασκέδασης». Ο Πίτερ Ντεμπρούζ από το περιοδικό Variety δήλωσε: «Με αρκετά πράγματα για να γοητεύσουν αγόρια και κορίτσια, μεγάλα και μικρά, τα Walt Disney Animation Studios έχουν μια επιτυχία στα χέρια τους με αυτό το έξοχα σχεδιασμένο, πανέμορφα εκτελεσμένο κινούμενο σχέδιο, κερδίζοντας έξτρα πόντους για την ανάμιξη της νοσταλγίας με το γνήσιο συναίσθημα». Η Μπέτσι Σάρκεϊ από την εφημερίδα Los Angeles Times είπε: «Η ανατρεπτική ευαισθησία και το αίσθημα παλιάς/νέας σχολής της ταινίας είναι πραγματικό κτύπημα», ενώ ο Τζάστιν Λόου από το περιοδικό The Hollywood Reporter έγραψε: «Με μία μίξη ρετρό για τους μεγάλους και μια συναρπαστική, προσιτή ιστορία για τα μικρά παιδιά, η ταινία ρίχνει ένα μεγάλο και μαγευτικό δίχτυ». Αντιθέτως, ο Κρίστοφερ Ορ από το περιοδικό The Atlantic βρήκε την ταινία «υπερβολικά γεμάτη και υπανάπτυκτη».
Βιντεοπαιχνίδια
Τον Οκτώβριο του 2012, η Disney κυκλοφόρησε ολοκληρωμένες εκδοχές των παιχνιδιών Hero's Duty και Sugar Rush στη νέα επίσημη ιστοσελίδα της ταινίας. Ένα παιχνίδι για κινητά με τον τίτλο Wreck-it Ralph κυκλοφόρησε τον Νοέμβριο του 2012 για συστήματα iOS και Android, με την εκδοχή για Windows Phone 8 να ακολουθεί περίπου έναν χρόνο αργότερα. Αρχικά, το παιχνίδι αποτελείτο από τρία μίνι παιχνίδια, τα Fix-it Felix Jr., Hero's Duty και Sweet Climber, στα οποία προστέθηκαν αργότερα δύο ακόμα παιχνίδια, τα Turbo Time και Hero's Duty: Flight Command. Το παιχνίδι αποσύρθηκε στις 29 Αυγούστου 2014.
Ο Ραλφ εμφανίζεται επίσης στο παιχνίδι Sonic & All-Stars Racing Transformed της Sega ως γκεστ χαρακτήρας.
Ο Ραλφ και η Βανέλοπη εμφανίζονται επίσης ως χαρακτήρες στο παιχνίδι Disney Infinity (τις φωνές χαρίζουν οι Μπράιαν Τ. Ντελάνι και Σάρα Σίλβερμαν αντίστοιχα). Τα Disney Store κυκλοφόρησαν τις δικές τους ανεξάρτητες φιγούρες στις 7 Ιανουαρίου 2014. Ένα «κουτί παιχνιδιών» που περιελάμβανε τις δύο φιγούρες μαζί με δίσκους προσαρμογής του Sugar Rush κυκλοφόρησε την 1η Απριλίου 2014 από τα Disney Store.
Ο κόσμος του Ραλφ: Η Επόμενη Πίστα υπάρχει στο παιχνίδι κινητού Disney Crossy Road. Ο Ραλφ έκανε την παρθενική του εμφάνιση στη σειρά παιχνιδιών Kingdom Hearts και συγκεκριμένα στο Kingdom Hearts III, εξυπηρετώντας ως ένας από τους ήρωες που μπορούσε να καλέσει ο Link. Ένας κόσμος βασισμένος στο Ραλφ: Η Επόμενη Πίστα προστέθηκε στο παιχνίδι κινητού Kingdom Hearts Union χ ως μέρος της ενημέρωσης που έγινε τον Απρίλιο του 2019.
Συνέχεια
Στις 24 Μαρτίου 2016, ο Μουρ δήλωσε πως μια συνέχεια βρίσκεται ακόμα στον σχεδιασμό. Ο Μουρ ήλπιζε επίσης το να συμπεριλάβει συγκεκριμένα μια εμφάνιση από τον Mario, αναφερόμενος σε «καλή σχέση με τη Nintendo», ωστόσο ο Mario δεν εμφανίστηκε στην ταινία. Στις 30 Ιουνίου 2016, τα Walt Disney Animation Studios ανακοίνωσαν πως η συνέχεια θα κυκλοφορούσε στις 9 Μαρτίου 2018, με τους Τζον Κ. Ρέιλι, Ριρς Μουρ και τον σεναριογράφο Φιλ Τζόνστον να εμπλέκονται σε αυτήν. Ο Ρέιλι και η Σάρα Σίλβερμαν θα επαναλάμβαναν τους ρόλους τους ως Ραλφ και Βανέλοπη αντίστοιχα. Η πλοκή επικεντρώνεται στον «Ραλφ να αφήνει το arcade και να καταστρέφει το διαδίκτυο». Τον Απρίλιο του 2017, η συνέχεια μετακινήθηκε για τις 21 Νοεμβρίου 2018, λόγω του ότι η ταινία Πτυχή στον χρόνο πήρε τη συγκεκριμένη ημερομηνία για να κυκλοφορήσει.
Ότοκαρ Δ΄ της Στυρίας
Ο Ότοκαρ Δ΄', γερμ.: Ottokar IV (19 Αυγούστου 1163 - 8 Μαΐου 1192), μέλος της δυναστείας των Oτοκαριδών, ήταν μάργραβος της Στυρίας από το 1164 και δούκας από το 1180, όταν η Στυρία, προηγουμένως υπαγόμενη στο αρχικό δουκάτο της Βαυαρίας, ανήλθε στο καθεστώς ενός ανεξάρτητου δουκάτου.
Ραλφ: Η Επόμενη Πίστα
Εξωτερικοί σύνδεσμοι
Κατηγορία:Ταινίες του 2012 Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές ταινίες Κατηγορία:Αμερικανικές κωμικές ταινίες δράσης Κατηγορία:Παράλληλα σύμπαντα στη μυθοπλασία Κατηγορία:Σκηνοθετικό ντεμπούτο σε ταινίες Κατηγορία:Ταινίες παραγωγής Walt Disney Pictures Κατηγορία:Ταινίες των Walt Disney Animation Studios Κατηγορία:Αμερικανικές buddy ταινίες Κατηγορία:Κωμικές ταινίες κινουμένων σχεδίων Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:3D ταινίες κινουμένων σχεδίων Κατηγορία:Ταινίες με μουσική σύνθεση Χένρι Τζάκμαν Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2012
1-ναφθόλη
Η 1-ναφθόλη  (αγγλικά 1-naphthol) είναι αρωματική οργανική ένωση με μοριακό τύπο C10H8O, αν και χρησιμοποιείται και ο αναλυτικότερος τύπος C10H7OH. Ανήκει στις ναφθόλες, που είναι «θυγατρικά» ναφθαλίνια, που είναι ομόλογα με τις φαινόλες. Μάλιστα η υδροξυλομάδα των ναφθολών είναι δραστικότερη σε σύγκριση με την αντίστοιχη των φαινολών. Με τον όρο «ναφθόλη» εννοούνται οι δυο ισομερείς «μητρικές» ναφθόλες (1-ναφθόλη και 2-ναφθόλη), που διαφέρουν μεταξύ τους μόνο ως προς τη σχετική θέση της υδροξυλομάδας τους, αλλά και μια σειρά «θυγατρικά» τους παράγωγα. Γενικά, οι ναφθόλες αποτελούν πρόδρομες ενώσεις για μια ποικιλία χρήσιμων ενώσεων. Ειδικότερα, οι δυο «μητρικές» ναφθόλες (δηλαδή η 1-ναφθόλη και η 2-ναφθόλη) χρησιμοποιούνται ως «βιοδείκτες» για τα ζώα και τους ανθρώπους που εκτίθενται σε πολυκυκλικούς αρωματικούς υδρογονάνθρακες (Polycyclic Aromatic Hydrocarbon, PAΗ).
Ότοκαρ Δ΄ της Στυρίας
Βιογραφία
Ήταν ο μόνος γιος του Ότοκαρ Γ΄ μαργράβου της Στυρίας (1124–1164) και της συζύγου του Κουνιγούντε (απεβ. 1184), κόρης του Βαυαρού Ντήπολντ Γ΄ μαργράβου του Βόχμπουργκ και κουνιάδα του βασιλιά Φρειδερίκου Α΄ της Γερμανίας. Ο πατέρας του τού κληροδότησε εκτεταμένα κτήματα, που εκτείνονταν από τον Δούναβη κάτω από τον ποταμό Μουρ μέχρι τη μαρκιωνία της Καρνιόλας. Στα μέσα του 12ου αι., οι Oτακαρίδες μετέφεραν την κατοικία τους από το Στάυρ στο Κάστρο του Λόφου (Schlossberg) στο Γκρατς.
1-ναφθόλη
Παραγωγή
Η 1-ναφθόλη παράγεται από δύο κύριες συνθετικές οδούς:
Ότοκαρ Δ΄ της Στυρίας
Βιογραφία
Ανήλικος, μετά το τέλος του πατέρα του σε μία Σταυροφορία το 1164, ο Ότοκαρ Δ΄ μεγάλωσε υπό την κηδεμονία της μητέρας του Kουνιγκούντε και τους υπουργούς (ministeriales) της Στυρίας. Ο νεαρός μάργραβος μπήκε σε αρκετές συγκρούσεις με τους γειτονικούς Μπάμπενμπεργκ δούκες της Αυστρίας και επίσης με τον Ερμάνος των Σπόνχαϊμ δούκα της Καρινθίας. Υποστηριζόμενος από τον εκ μητρός θείο του βασιλιά Φρειδερίκο Α΄ της Γερμανίας, κατέβαλε μεγάλες προσπάθειες για να εξασφαλίσει τα βασιλικά σύνορα ενάντια στο βασίλειο της Ουγγαρίας στα ανατολικά. Ανοικοδόμησε την κατοικία του στο Γκρατς και έκτισε το φρούριο Φύρστενφελντ περί το 1170. Όταν στη Βασιλική Συνέλευση (Dieta) του Γκέλνχαουζεν το 1180, ο βασιλιάς κήρυξε έκπτωτο τον επαναστατημένο Ερρίκο ΙΒ΄ τον Λέοντα δούκα της Βαυαρίας, απέσπασε τη μαρκιωνία της Στυρίας από το δουκάτο και ανέδειξε τον Ότοκαρ σε δούκα της Στυρίας.
1-ναφθόλη
Από ναφθαλίνιο
Σύμφωνα με αυτήν τη μέθοδο, ναφθαλίνιο (C10H8) νιτρώνεται δίνοντας 1-νιτροναφθαλίνιο (C10H7NO2). Το 1-νιτροναφθαλίνιο στη συνέχεια υδρογονώνεται δίνοντας 1-ναφθυλαμίνη (C10H7NH2). Τέλος, η 1-ναφθυλαμίνη υδρολύεται, παράγοντας 1-ναφθόλη:
Ότοκαρ Δ΄ της Στυρίας
Βιογραφία
Άτεκνος και βαρειά άρρωστος, ο Ότοκαρ Δ΄ που είχε προσβληθεί από λέπρα κατά τη Σταυροφορία, ήταν ο πρώτος, αλλά και ο τελευταίος δούκας των Oτακαριδών. Με τη συγκατάθεση του βασιλιά, συνήψε το Σύμφωνο Γκέοργενμπεργκ με τον Λεοπόλδο Ε΄ δούκα της Αυστρίας το 1186: και οι δύο δούκες συναντήθηκαν στο Eννς και συμφώνησαν ότι ο Ότοκαρ θα παραχωρούσε το δουκάτο του στον Λεοπόλδο Ε΄ και στον γιο του Φρειδερίκο Α΄, υπό τον όρο ότι η Αυστρία και η Στυρία θα παρέμενε στο εξής αδιαίρετη. Το συμβόλαιο κληρονομιάς έθεσε τη Στυρία υπό κοινή κυριαρχία με το δουκάτο της Αυστρίας, μετά το τέλος του Ότακαρ το 1192.
1-ναφθόλη
Από τετραλίνιο
Το τετραλίνιο οξειδώνεται προς 1-τετραλόνη. Η 1-τετραλόνη αφυδρογονώνεται, παράγοντας τελικά 1-ναφθόλη: χωρίς-πλαίσιο|80x80εσχωρίς-πλαίσιο|80x80εσ χωρίς-πλαίσιο|80x80εσχωρίς-πλαίσιο|80x80εσ
Ότοκαρ Δ΄ της Στυρίας
Βιογραφία
Τάφηκε στο ίδρυμα του πατέρα του στο Ζάιτς. Το 1827 τα λείψανά του μεταφέρθηκαν στο αβαείο Ράιν.
Παραπομπές
Κατηγορία:Οίκος των Οτοκαριδών
1-ναφθόλη
Φυσική παρουσία
H 1-ναφθόλη είναι ένας μεταβολίτης του εντομοκτόνου καρβαρύλιο, αλλά και του ναφθαλίνιου. Έχει αποδειχθεί ότι η 1-ναφθόλη μαζί με την 3,5,6-τριχλωρο-2-πυριδινόλη μειώνουν τα επίπεδα της τεστοστερόνης στους ενήλικες άνδρες.
Φυσικοχημικές ιδιότητες
Η χημικά καθαρή 1-ναφθόλη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι στερεό, σε λευκούς ή κιτρινωπούς κρυστάλλους. Η θερμοκρασία τήξης της είναι 96,1 ° C, η θερμοκρασία βρασμού της είναι 148°C. Η ελάχιστη θερμοκρασία ανάφλεξής της είναι 148°C. Είναι ευδιάλυτη στην αιθανόλη (EtOH), στο χλωροφόρμιο (CHCl3), στην προπανόνη (Me2CO), σε διάφορους αιθέρες (ROR΄) και σε αλκαλικά διαλύματα. Είναι ελάχιστα διαλυτή στο νερό.
Χημικές ιδιότητες
Η 1-ναφθόλη παρουσιάζει ιδιότητες παρόμοιες με εκείνες των φαινολών.
Όξινη συμπεριφορά
Κατ' αρχήν, ενώ είναι ελάχιστα υδατοδιαλυτή η ίδια, σχηματίζει υδατοδιαλυτά άλατα σε υδατικά αλκαλικά διαλύματα. Για παράδειγμα, με υδροξείδιο του νατρίου (NaOH), έχουμε:
Ακετυλοπαράγωγα
Έπειτα, σχηματίζει ακετυλοπαράγωγα με ανυδρίτες καρβοξυλικών οξέων [(RCO2)2O]  και ακυλαλογονίδια (RCOX):
Αμμωνιόλυση
Αντιδρά κατά Μπάχερερ-Λέπτι (Bucherer-Lepti reaction) ότσν συνθερμαίνεται με όξινο θειικό νάτριο (NaHSO4) και αμμωνία (ΝΗ3), σχηματίζοντας σουλφονικό παράγωγο, που με περίσσεια αμμωνίας μετατρέπεται τελικά σε 1-ναφθυλαμίνη:
Αρωματική ηλεκτρονιόφιλη υποκατάσταση
δίνει εύκολα αρωματική ηλεκτρονιόφιλη υποκατάσταση:
Αλογόνωση
# 1: Με υποχλωριώδες νάτριο (NaClO) δίνει 2-χλωρο-1-ναφθόλη: χωρίς-πλαίσιο|80x80εσχωρίς-πλαίσιο|100x100εσ #2: Με θειονυλοχλωρίδιο (SO2Cl2) δίνει 4-χλωρο-1-ναφθόλη: χωρίς-πλαίσιο|80x80εσχωρίς-πλαίσιο|116x116εσ
Σουλφούρωση
χωρίς-πλαίσιο|80x80εσχωρίς-πλαίσιο|120x120εσ(κυρίως) χωρίς-πλαίσιο|80x80εσχωρίς-πλαίσιο|124x124εσ(δευτερευόντος) #2. Με δύο ισοδύναμα πυκνού θειικού οξέος δίνει (με διπλή σουλφούρωση) 4-υδροξυ-1,3-ναφθαλινοδισουλφονικό οξύ : χωρίς-πλαίσιο|80x80εσχωρίς-πλαίσιο|119x119εσ
Νίτρωση
χωρίς-πλαίσιο|80x80εσχωρίς-πλαίσιο|120x120εσ χωρίς-πλαίσιο|80x80εσχωρίς-πλαίσιο|120x120εσ
Αζωχρώματα
Όταν η 1-ναφθόλη συνδυάζεται με διαζωενώσεις, η διαζωομάδα τοποθετείται πρώτα στη θέση #4 και μετά και στη θέση #2: χωρίς-πλαίσιο|80x80εσχωρίς-πλαίσιο|120x120εσ χωρίς-πλαίσιο|80x80εσχωρίς-πλαίσιο|120x120εσ
Υδρογόνωση
χωρίς-πλαίσιο|80x80εσχωρίς-πλαίσιο|120x120εσ χωρίς-πλαίσιο|80x80εσχωρίς-πλαίσιο|120x120εσ
Χρωστικές ινδοφαινόλης
Κατά τη διεργασία της φωτογραφικής έκφρασης σχηματίζονται χρωστικές ινδοφαινόλης. Ειδικότερα, όταν χρησιμοποιείται N,N-διμεθυλο-π-φαινυλενοδιαμίνη ως αναπτυχτής χρώματος, τότε σχηματίζεται μπλε ινδοφανόλη: 90x90εσ \mathrm{+}100x100εσ150x150εσ
Εφαρμογές
1-ναφθόλη χρησιμοποιήθηκε ως πρόδρομη ένωση για διάφορα σουλφονικά, αλογονούχα και νιτροπαράγωγά της.
Χρησιμοποιήθηκε στη φωτογραφία για την συνανάπτυξη, μαζί με άλλες ενώσεις, μπλε χρώματος διάχυσης.
Υπό την επίδραση ενός ισχυρού οξέος, όπως το πυκνό θειικό οξύ (Η2SO4), σχηματίζονται πεντόζες και εξόζες, μέσω της ενδομοριακής αφυδάτωσης φουρφουράλης ή μεθυλο-5-υδροξυφουρφουράλης. Αυτό συμπυκνώνεται με 1-ναφθόλη μια βιολετί χροιά δοκιμή Μόλισχ (Molisch's test).
Για τη δοκιμή Μόλισχ η 1-ναφθόλη διαλύεται σε αιθανόλη (EtOH). Το διάλυμα αυτό είναι γνωστό ως αντιδραστήριο Μόλισχ (Molisch's reagent). Σύμφωνα με τη δοκιμή Μόλισχ, το ομώνυμο αντιδραστήριο χρησιμοποιείται για την ανίχνευση της παρουσίας των σακχάρων. Προστίθεται το υπό εξέταση δείγμα στο αντιδραστήριο (ή αντιστρόφως) και αν σχηματιστεί κόκκινο ή μοβ χρώμα, τότε η ανίχνευση θεωρείται θετική, δηλαδή πράγματι περιέχονται σάκχαρα στο υπό εξέταση δείγμα. Η δε ταχεία δοκιμή φουρφουράλης (rapid furfural test) είναι παρόμοια και χρησιμοποιεί επίσης 1-ναφθόλη.
Στη δοκιμή Σακαούχι (Sakaguchi test) χρησιμοποιείται 1-ναφθόλη μαζί με υποβρωμιώδες νάτριο (NaBrO) για να ανιχνεύσει την παρουσία αργινίνης σε δείγμα πρωτεΐνης.
Αναφορές
Κατηγορία:Αρενόλες Κατηγορία:Ναφθαλίνια Κατηγορία:C10
Πρωθυπουργός της Ισλανδίας
Ο Πρωθυπουργός της Ισλανδίας είναι ο αρχηγός της Κυβέρνησης της Ισλανδίας. Διορίζεται από τον Πρόεδρο της Δημοκρατίας και ασκεί την εκτελεστική εξουσία σε συνεργασία με το Υπουργικό Συμβούλιο. Σημερινή Πρωθυπουργός και 2η γυναίκα που κατέχει το αξίωμα, είναι η Κατρίν Γιακομπσντότιρ, ηγέτης του Αριστερού Πράσινου Κινήματος και επικεφαλής της Κυβέρνησης Συνασπισμού από τον Νοέμβριο του 2017.
Μάχη της Κοκκινιάς
Η Μάχη της Κοκκινιάς έχει μείνει στην ιστορία ως περίοδος αντίστασης για τη Νίκαια, κατά τη διάρκεια της οποίας έγινε στόχος των Γερμανών κατακτητών και αποτελεί την αρχή για το μετέπειτα Μπλόκο της Κοκκινιάς, αλλά γιατί οι εργατουπόλεις στην ανατολική Αττική ήταν γενικότερα προπύργια της Αντίστασης.
Η μάχη
Τον Μάρτιο του 1944 και κατά τη διάρκεια της κατοχής, η Κοκκινιά δέχτηκε επίθεση από τους Γερμανούς Ναζί και ντόπιους συνεργάτες τους, όπου δυνάμεις του ΕΛΑΣ, της ΕΠΟΝ και -κυρίως- της συντριπτικής πλειοψηφίας του λαού της Κοκκινιάς, έπειτα από σκληρές συγκρούσεις, αντιστάθηκαν και τους οδήγησαν σε υποχώρηση. Η συμμετοχή του λαού της πόλης (ανδρών, γυναικών, εφήβων ακόμα και των παιδιών), συνέβαλε σημαντικά στην αντίσταση εναντίον των κατακτητών, συνδράμοντας τους τραυματίες, ψάχνοντας για φυσίγγια, ενώ άλλοι οπλίζονταν και ζητούσαν να οργανωθούν άμεσα στις δυνάμεις του ΕΛΑΣ. Οι συγκρούσεις ξεκίνησαν στις 4 Μαρτίου και τερματίστηκαν στις 8 Μαρτίου, όταν οι Γερμανοί κατακτητές τράπηκαν σε υποχώρηση.
4 Μαρτίου
Το Σάββατο 4 Μαρτίου, η πόλη της Κοκκινιάς δέχεται πρωινή επίθεση από δύο κατευθύνσεις με χωροφύλακες και ταγματασφαλίτες. Μια ομάδα αποτελούμενη από ένα καμιόνι χωροφύλακες κινείται από την Λεύκα, το οποίο βρέθηκε αντιμέτωπο με τις δυνάμεις του 1ου Τάγματος του 5ου Συντάγματος του ΕΛΑΣ Πειραιά και υποχρεώθηκαν να υποχωρήσουν. Μια άλλη ομάδα αποτελούμενη από δύο καμιόνια με ταγματασφαλίτες και χωροφύλακες εισβάλουν από την οδό Π. Ράλλη, στο ύψος του Γ' Νεκροταφείου. Την εισβολή αυτή αντιμετώπισε το Τάγμα του ΕΛΑΣ Κοκκινιάς, με διοικητή τον Γιάννη Πισσανό. Οι μάχες εξαπλώθηκαν από το Γ' Νεκροταφείο μέχρι τις εργατικές κατοικίες, εκεί που βρίσκεται σήμερα το Κρατικό Νοσοκομείο Νικαίας. Οι ταγματασφαλίτες τράπηκαν σε φυγή και υποχωρούν προς την Αθήνα, ενώ κάποιοι από αυτούς υποχωρούν προς το Κουτσικάρι (σήμερα Κορυδαλλός), σκοτώνοντας έναν λούστρο και έναν παλιατζή στην οδό Π. Ράλλη. Το ίδιο βράδυ συγκαλείται κοινή σύσκεψη στην Κοκκινιά από στελέχη του ΕΑΜ και του ΕΛΑΣ και αποφασίζουν γενική επιφυλακή και ενημέρωση του λαού της πόλης.
5 Μαρτίου
Την επόμενη μέρα, ο λαός της πόλης πραγματοποιεί μεγάλη διαδήλωση στην πλατεία του Αγίου Νικολάου και με το τέλος της, η πόλη δέχεται ξανά επιδρομή από δύο διευθύνσεις. Μία ομάδα με δύο καμιόνια γεμάτα με ταγματασφαλίτες και χωροφύλακες εισβάλουν από τη Λεύκα, δεν βρίσκουν ουσιαστική αντίσταση και φτάνουν στην εκκλησία των Αγίων Αναργύρων στην Παλαιά Κοκκινιά, όπου προβαίνουν σε τρομοκρατικές πράξεις κατά των κατοίκων της πόλης, συλλαμβάνοντας τον υπαστυνόμο Νίκο Σαββαΐδη και τη γυναίκα του Άννα, δασκάλα και μέλος του ΕΑΜ, τον Στέφανο Πατεράκη, ποδοσφαιριστής της Προοδευτικής, τον δάσκαλο Γιώργο Βενέτα και τον Τσακάρα. Μία δεύτερη ομάδα, αποτελούμενη από τρία καμιόνια με ταγματασφαλίτες, εισβάλουν από την οδό Θηβών. Εκεί οι μάχες εξαπλώθηκαν μέχρι την Παιδική Στέγη όπου το 3ο Τάγμα του ΕΛΑΣ Κοκκινιάς διέσπασε τις δυνάμεις των εισβολέων. Το ένα φορτηγό υποχωρεί προς την Αθήνα, το δεύτερο προς την Παλαιά Κοκκινιά και το τρίτο προς το Κουτσικάρι, όπου εκεί βρέθηκαν αντιμέτωποι με δυνάμεις του ΕΛΑΣ.
6 Μαρτίου
Τη Δευτέρα 6 Μαρτίου ο Πειραιάς πραγματοποιεί πανεργατική απεργία συμπαράστασης στο λαό της Κοκκινιάς. Η Κοκκινιά δέχεται ξανά επίθεση από δύο φορτηγά με ταγματασφαλίτες που προσπαθούν να εισβάλουν στην πόλη από την περιοχή του Γ' Νεκροταφείου, όπου τράπηκαν σε φυγή, ύστερα από μάχη με δυνάμεις του ΕΛΑΣ. Οι ταγματασφαλίτες αναδιοργανώνονται και ενισχύονται και με συνολικά 600 περίπου χωροφύλακες και ταγματασφαλίτες με δέκα φορτηγά, προχωρούν στην οδό Π. Ράλλη και υπό την πίεση των δυνάμεων του ΕΛΑΣ τράπηκαν σε άτακτη φυγή προς πάσα κατεύθυνση, αντιμετωπίζοντας παντού δυνάμεις του ΕΛΑΣ.
7 Μαρτίου
Τα ξημερώματα της 7ης Μαρτίου, παρατηρείται κίνηση των κατακτητών περιμετρικά της πόλης. Μία ομάδα περίπου 40 ταγματασφαλιτών εντοπίζονται στη Θηβών, στο ύψος της οδού Καραϊσκάκη και 4 φορτηγά με Ναζί στο Κουτσικάρι, στην περιοχή που βρίσκεται σήμερα η πλατεία Ελευθερίας και κατά τις 6 το πρωί, ο ΕΛΑΣ σημαίνει γενική επίθεση. Έπειτα από σφοδρές μάχες γύρω από το Περιβολάκι (πλατεία Δαβάκη), οι δυνάμεις του ΕΛΑΣ υποχωρούν, λόγω έλλειψης πυρομαχικών και οι Γερμανοί καταλαμβάνουν το μέρος. Κάποιοι από αυτούς, κατευθύνονται προς την οδό Καραϊσκάκη, όπου το 2 Τάγμα του ΕΛΑΣ, τους απωθεί. Αντίθετα, από τη μεριά του Δημαρχείου, Γερμανοί εισβάλλουν στην πόλη, τους οποίους μαχητές του 3ου Τάγματος, με ένα οπλοπολυβόλο και πέντε χειροβομβίδες που ρίχνει ο Στέλιος Καρδάρας ανάγκασαν σε υποχώρηση. Στη συνέχεια αποφασίζεται η επίθεση με όσα πυρομαχικά έχουν απομείνει, αιφνιδιάζοντας τους Γερμανούς, οι οποίοι παρά την υπεροπλία τους υποχώρησαν και οχυρώθηκαν στο σχολείο που είναι μεταξύ της οδού Γρεβενών και Ραιδεστού. Στο σχολείο παρέμειναν ταμπουρωμένοι όλο το βράδυ και αναζητώντας μέλη του ΕΑΜ και του ΕΛΑΣ, κάνουν μικρές επιδρομές σε δρόμους και εφόδους σε σπίτια, συλλαμβάνοντας Κοκκινιώτες.
8 Μαρτίου
Το επόμενο πρωί επιλέγουν ποιοι από τους αιχμαλώτους θα κρατηθούν και εκτελούν στην πλατεία Αγ. Αναργύρων τους συλληφθέντες από τις 5 Μάρτη, υπαστυνόμο Ν. Σαββαϊδη, τον δάσκαλό Γ. Βενέτο, τον Δ. Τσακανίκα και τον Τσακάρα. Αργά το απόγευμα Ναζί και ταγματασφαλίτες αποχωρούν από την Κοκκινιά σταδιακά, παίρνοντας μαζί συνολικά 300 αιχμαλώτους Κοκκινιώτες, τους οποίους οδήγησαν στο στρατόπεδο Χαϊδαρίου.
Οι συνέπειες της μάχης
Την επόμενη μέρα στο στρατόπεδο Χαϊδαρίου, εκτελέστηκαν συνολικά 37 Κοκκινιώτες, από τους οποίους οι 5 ήταν Αρμένιοι, ενώ οι υπόλοιποι βασανίστηκαν στα υπόγεια του στρατοπέδου, από άνδρες της Γκεστάπο. Η Κοκκινιά για ένα διάστημα περίπου πέντε μηνών, παρέμεινε ήσυχη, όταν τον Αύγουστο ακολούθησαν οι μαζικές εκτελέσεις στο Μπλόκο της Κοκκινιάς, ως αντίποινα της αντίστασης.
Παραπομπές
Κατηγορία:Μάχες του ΕΛΑΣ Κατηγορία:Μάχες των Ταγμάτων Ασφαλείας Κατηγορία:Μάχες της Εθνικής Αντιστάσεως
Πλευράτος Γ΄
Ο Πλευράτος Γ΄, βασιλιάς των Ιλλυριών από την δυναστεία Λαβεάται ήταν γιος και διάδοχος του Σκερδιλαΐδα. Ο Πλευράτος Γ΄ συνέχισε την φιλο-Ρωμαϊκή πολιτική του πατέρα του σε πολύ μεγαλύτερο βαθμό, τόσο που έγινε ο πιο ευνοούμενος δυνάστης από την Ρωμαϊκή Δημοκρατία. Επέκτεινε τα σύνορα του προς τα νότια, στα εδάφη που είχε προσαρτήσει από τον Φίλιππο Ε΄ της Μακεδονίας, ισχυροποιήθηκε έντονα χάρη στην πίστη του στην Ρώμη. Τον διαδέχθηκε ο γιος του Γένθιος, ο τελευταίος βασιλιάς στην Ιλλυρία.
Στρατιωτικές δραστηριότητες
Ο Πλευράτος Γ΄ καταγράφεται για πρώτη φορά στην Συνθήκη της Φοινίκης με τους Ρωμαίους (205 π.Χ.), υπάρχουν ενδείξεις ότι κυβερνούσε πολλά χρόνια πριν ως συμβασιλεύς με τον πατέρα του. Ο Πλευράτος Γ΄ ως βασιλεύς των Αρδιαίων ζήτησε από τους Ρωμαίους που ζούσαν στην Δεσσαρητία να τους βοηθήσει στην εκστρατεία τους στην Μακεδονία (200 π.Χ.). Ο Ρωμαίος Πραίτορας Σουλπίκιος Γάλβας αρνήθηκε αρχικά την προσφορά αλλά του υποσχέθηκε ότι θα τον καλέσει σε βοήθεια όταν ο Ρωμαϊκός στρατός βρεθεί στην Μακεδονία. Ο Πλευράτος Γ΄ συμμάχησε με τον Μπάτο της Δαρδανίας και επιτέθηκαν μαζί στην Μακεδονία (199 π.Χ.). Η προσφορά του στην μάχη ήταν ωστόσο μηδαμινή απέναντι σε αυτή του Μπάτο ο οποίος διέλυσε την Μακεδονική απειλή που ήταν και η μεγαλύτερη στα βόρεια σύνορα του. Για την προσφορά του πήρε γενναία αμοιβή από τους Ρωμαίους την Λυγκηστίδα, την κατείχαν οι Μακεδόνες για τουλάχιστον δυο αιώνες μετά την ήττα του Βάρδυλις (358 π.Χ.). Το βασίλειο των Αρδιαίων είχε τον έλεγχο στους Ιλλυριούς Παρθένους, πρώην συμμάχους των Ρωμαίων που βρίσκονταν στην κοιλάδα Σκούμπιν και σε πόλεις της Ιλλυρίας που είχαν υποταχθεί στον Φίλιππο.
Μπορούσε να ελέγχει όλο τον δρόμο προς την Μακεδονία αλλά όπως ακούγεται η ανταμοιβή του ήταν εξαιρετικά προκλητική σε σχέση με την προσφορά του. Ο σύμμαχος του Μπάτο που είχε πολύ μεγαλύτερη προσφορά στην νίκη δεν είχε τα αντίστοιχα κέρδη, δεν πήρε ούτε την Παιονία που διεκδικούσαν πολλά χρόνια οι Δάρδανοι. Το 189 π.Χ. ο Πλευράτος είχε κερδίσει την φήμη του υποτελέστερου βασιλιά στους Ρωμαίους. Την ίδια χρονιά ο βασιλιάς της Περγάμου Ευμένης ο Καρδιανός διαμαρτυρήθηκε στους Ρωμαίους για την μεγάλη εύνοια στον Πλευράτο Γ΄ που ήταν δυσανάλογη με την προσφορά του, όπως τόνισε το μόνο καλό που τους έκανε ήταν ότι δεν τους έκανε κακό. Ο Πολύβιος με την σειρά του επαναλαμβάνει την ίδια απορία γράφοντας ότι ο Πλευράτος έγινε ο μεγαλύτερος βασιλιάς της Ιλλυρίας χωρίς να προσφέρει τίποτα. Ο Πλευράτος Γ΄ κατείχε επίσης και την Δαλματία που εξεγέρθηκε και κέρδισε την ανεξαρτησία της όταν ανέβηκε στον θρόνο ο γιος του Γένθιος. Οι επιτυχίες του Πλευράτου βασίστηκαν στον ισχυρό στόλο του από Λέμβους, κυρίευσε την Αιτωλία με 60 Λέμβους (189 π.Χ.) αλλά μετά το τέλος των εχθροπραξιών δεν είχε εδαφικό κέρδος. Τον διαδέχθηκε ο γιος του Γένθιος (181 π.Χ.) που ήρθε σε ρήξη με τους Ρωμαίους με αποτέλεσμα να ξεσπάσει ο Γ΄ Ιλλυρικός πόλεμος και να ακολουθήσει η πτώση της δυναστείας. Ο Πλευράτιος Γ΄ άφησε τρεις γιους : Γένθιος, Πλάτορ αλλά ο μοναδικός του γιος με την νόμιμη σύζυγο του Ευρυδίκη ήταν ο Καραβάντιος.
Πηγές
Šašel Kos, Marjeta (2007). "The Illyrian King Ballaeus – Some Historical Aspects". In Berranger, Danièle; Centre de recherches sur les civilisations antiques (eds.). Épire, Illyrie, *Macédoine: Mélanges offerts au Professeur Pierre Cabanes. Presses Universitaire Blaise Pascal.
Αλβέρτος ΣΤ΄ της Αυστρίας
Ο Αλβέρτος ΣΤ΄ o Άσωτος, γερμ. Albrecht VI (18 Δεκεμβρίου 1418 - 2 Δεκεμβρίου 1463) από τον Οίκο των Αψβούργων ήταν αρχιδούκας της Έσω Αυστρίας: Στυρίας, Καρινθίας, Καρνιόλης.
Βιογραφία
Ήταν γιος του Ερνέστου δούκα της Αυστρίας και της Κυμπούργκις των Πιάστ, κόρης του Σιεμόβιτ Δ΄ δούκα της Μαζοβίας.
Οικογένεια
Το 1452 νυμφεύτηκε τη Ματθίλδη των Βίττελσμπαχ, κόρη του Λουδοβίκου Γ΄ εκλέκτορα του Παλατινάτου· δεν απέκτησαν απογόνους.
Αναφορές
Κατηγορία:Οίκος των Αψβούργων
Κομήτης IRAS-Αράκι-Άλκοκ
Ο Κομήτης IRAS-Αράκι-Άλκοκ (IRAS-Araki-Alcock), με επίσημο προσδιορισμό C/1983 H1 (παλαιότερα 1983 VII), είναι κομήτης μακράς περιόδου που ανακαλύφθηκε το 1983 και το ίδιο έτος πλησίασε (ο πυρήνας του) τη Γη εγγύτερα από όσο οποιοσδήποτε άλλος κομήτης τα προηγούμενα 200 χρόνια, και συγκεκριμένα σε απόσταση 0,0312 AU ή 4.670.000 χιλιόμετρα. Μόνο ο Κομήτης του Λέξελ το 1770 και ο 55P/Τέμπελ-Τατλ το 1366 εκτιμάται ότι έχουν πλησιάσει περισσότερο τη Γη στην καταγεγραμμένη Ιστορία. (Ο πολύ μικρός κομήτης P/1999 J6 (SOHO) πέρασε πλησιέστερα όλων από τη Γη στις 12 Ιουνίου 1999 και ένα θραύσμα του πυρήνα του κομήτη 252P/LINEAR, το P/2016 BA14, πέρασε σε απόσταση 0,0237 AU στις 22 Μαρτίου 2016.
left|thumb|Απεικόνιση σε ψευδοχρώματα του κομήτη από τον δορυφόρο IRAS Ο κομήτης πήρε, όπως είναι η σύμβαση, τα ονόματα αυτών που τον ανεκάλυψαν: του Αστρονομικού Δορυφόρου Υπερύθρου (IRAS) και δύο ερασιτεχνών αστρονόμων, του Βρετανού Τζωρτζ Άλκοκ και του Ιάπωνα Τζενίτσι Αράκι (αμφότεροι ήταν δημοδιδάσκαλοι στο επάγγελμα). Ο Άλκοκ πραγματοποίησε την ανακάλυψή του παρατηρώντας με απλά κιάλια από το παράθυρο του σπιτιού του. Ο Αράκι πάλι, ως νεότερός του, σχολίασε : «Έχω ανακαλύψει ένα υπέροχο άστρο. Τώρα πρέπει να ανακαλύψω μια υπέροχη σύζυγο.»
Κατά την εγγύτερή του προσέγγιση στη Γη ο κομήτης είχε την εμφάνιση ενός κυκλικού νέφους με φαινομενική διάμετρο ίση με εκείνη της πανσελήνου, χωρίς να είναι ορατή η ουρά του, και ήταν ορατός και με γυμνό μάτι, έχοντας φαινόμενο μέγεθος 3 έως 4. Φαινόταν να κινείται μπροστά από τους αστέρες με την εντυπωσιακή γωνιακή ταχύτητα της 1,25 μοίρας ανά ώρα.
Ο Κομήτης IRAS-Αράκι-Άλκοκ ανήκει στους κομήτες μακράς περιόδου, έχοντας περίοδο περιφοράς γύρω από τον Ήλιο περί τα 970 έτη. Πρόκειται για το ουράνιο σώμα που ευθύνεται για την ασθενή βροχή διαττόντων που είναι γνωστή ως «Ήτα Λυρίδες» και δίνει 1 ως 2 μετέωρα ανά ώρα, με μέγιστο μεταξύ 9 και 11 Μαΐου κάθε χρονιά.
Εξωτερικοί σύνδεσμοι
IRAS-Αρακι-Αλκοκ
Γιώργος Μουσκής
Ο Γιώργος Μουσκής ήταν Κύπριος ποδοσφαιριστής. Αγωνιζόταν στην θέση του τερματοφύλακα. Αγωνίστηκε στον ΑΠΟΕΛ από το 1934 έως το 1952, αποτελώντας έναν από τους βασικότερους συντελεστές των επιτυχιών της ομάδας. Με τον ΑΠΟΕΛ κατέκτησε 9 πρωταθλήματα και 4 κύπελλα.
Εντάχθηκε στον ΑΠΟΕΛ το 1934 προερχόμενος από τον Ολυμπιακό Λευκωσίας. Αγωνίστηκε στον ΑΠΟΕΛ έως και το 1952, όπου τερμάτισε την καριέρα του ως ποδοσφαιριστής. Την περίοδο 1955-56 διετέλεσε προπονητής του ΑΠΟΕΛ, ο οποίος τερμάτισε στη δεύτερη θέση του πρωταθλήματος.
Συμμετείχε στη Μεικτή Κύπρου (πρόδρομος της Εθνικής Κύπρου) η οποία συστάθηκε το 1936 και έδωσε δύο φιλικούς αγώνες. Ο πρώτος αγώνας ήταν με αντίπαλο την Εθνική Ελλάδας στις 10 Μαΐου 1936 στο στάδιο της Λεωφόρου Αλεξάνδρας και ο δεύτερος ήταν με αντίπαλο τον Παναθηναϊκό στις 12 Μαΐου 1936 στο ίδιο στάδιο.
Βιβλιογραφία
Κατηγορία:Κύπριοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Προπονητές ποδοσφαίρου ΑΠΟΕΛ
Ρογκνέντα του Πολότσκ
Η Ρογκνέντα του Πολότσκ (Λευκορωσικά: Рагнеда Рагвалодоўна, 960-1000) είναι η σλαβική ονομασία για την Ράνγκχιλντ, της οποίας ο πατέρας Ρόγκβολοντ ήταν πρίγκιπας του Πολότσκ.
Ζωή
Περίπου το 980, ο Βλαδίμηρος Α' του Κιέβου, όταν έμαθε ότι αυτή αρραβωνιάστηκε με τον ετεροθαλή αδερφό του Γιαροπόλκ Α΄ του Κιέβου, κατέκτησε το Πολότσκ και ανάγκασε την Ρογκνέντα να τον παντρευτεί. Αφού τη βίασε μπροστά στους γονείς της, διέταξε να εκτελεστούν, μαζί με δύο από τους αδελφούς της.
Η Ρογκνέντα τού έδωσε πολλά παιδιά. Οι τέσσερις γιοι ήταν ο Ιζιασλάβ του Πολότσκ, ο Γιαροσλάβ Α΄ ο Σοφός, ο Βσέβολοντ και ο Μστιστλάβ του Τσέρνιγοφ. Γέννησε επίσης δύο κόρες· η πρώτη ονομάστηκε από τον Νέστορα τον χρονογράφο ως Πρεντσλάβα, μετέπειτα παλλακίδα του Μπόλεσλαβ Α΄ της Πολωνίας, σύμφωνα με τον Gallus. Ένα μεταγενέστερο χρονικό αφηγείται την ιστορία, πιθανότατα από ένα Νορβηγικό έπος, με τη Ρογκνέντα να συνομωτεί εναντίον του Βλαδίμηρου Α΄ και να ζητάει από τον μεγαλύτερο γιο της Ιζιασλάβ να τον σκοτώσει. Όπως ήταν το σκανδιναβικό βασιλικό έθιμο, πήγε με τον γιο της να κυβερνήσει τη γη των γονιών της, δηλαδή το Πολότσκ.
Όταν ο Βλαδίμηρος έγινε Χριστιανός και νυμφεύτηκε την Άννα Πορφυρογέννητη, έπρεπε να χωρίσει όλες τις προηγούμενες συζύγους του, ανάμεσά τους και την Ρογκνέντα. Τότε η Ρογκνέντα πήγε σε ένα μοναστήρι και πήρε το όνομα Αναστασία.
Εξωτερικοί σύνδεσμοι
Κατηγορία:Μεσαιωνική Ρωσία Κατηγορία:Ενδοοικογενειακή βία
Circle of Life
To Circle of Life είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στην ταινία κινουμένων σχεδίων της Disney, Ο Βασιλιάς των Λιονταριών, το 1994. Το τραγούδι ερμήνευσε η Κάρμεν Τουίλι, με τον Lebo M., να κάνει τα εναρκτήρια φωνητικά. Το τραγούδι χρησιμοποιήθηκε ως θέμα έναρξης της ταινίας. Το κομμάτι υπήρξε υποψήφιο για Όσκαρ Καλύτερου Πρωτότυπου Τραγουδιού, μαζί με άλλα δύο κομμάτια από το soundtrack της ταινίας, το Hakuna Matata και το Can You Feel the Love Tonight το οποίο, τελικά, κέρδισε και το Όσκαρ.
Ως single, το τραγούδι έφτασε στο νούμερο 11 των βρετανικών chart και στο νούμερο 18 των αμερικανικών. Επίσης, χρησιμοποιείται σε πάρκα και παρελάσεις της Disney. Ο στιχουργός Τιμ Ράις, είχε πει: «Έχω εκπλαγεί από τοο πόσο γρήγορα μπορεί να συνθέσει ένα τραγούδι ο Τζον, του έδωσα τους στίχους περί τις 2 το μεσημέρι και σε περίπου μία ώρα το είχε τελειώσει, έχοντας δημιουργήσει ένα εκπληκτικό demo».
Εξωτερικοί σύνδεσμοι
Κατηγορία:Τραγούδια του 1994 Κατηγορία:Τραγούδια του Έλτον Τζον Κατηγορία:Singles του 1994 Κατηγορία:The Lion King Κατηγορία:Τραγούδια γραμμένα για ταινίες Κατηγορία:Τραγούδια Αναγέννησης της Disney
Λεοπόλδος της Στυρίας
Βιογραφία
Ήταν γιος του Ότοκαρ Β΄ μαργράβου της Στυρίας και της Ελισάβετ των Μπάμπενμπεργκ, κόρης του Λεοπόλδου Β΄ μαργράβου της Αυστρίας.
Σύζυγός του ήταν η Σοφία των Γουέλφων, κόρη του Ερρίκου Θ΄ δούκα της Βαυαρίας. Τον διαδέχθηκε ο γιος του Ότοκαρ Γ΄ ως μάργραβος της Στυρίας. Μετά το τέλος τουύ Ερρίκου τού Έπενσταϊν το 1122, ο Λεοπόλδος κληρονόμησε την επαρχία Γκράσλουπ, η οποία περιλάμβανε τα κτήματα Nόιμαρκτ και Σανκτ Λάμπρεχτ καθώς και την περιοχή Mούραου.
Οικογένεια
Νυμφεύτηκε τη Σοφία των Γουέλφων, κόρη του Ερρίκου Θ΄ δούκα της Βαυαρίας και είχε τέκνο:
Ότοκαρ Γ΄ της Στυρίας
μικρογραφία|αριστερά|Τοιχογραφία στο παρεκκλήσι του Αγίου Ιωάννη, Pürgg, Στυρία, AT 12 cent.
μικρογραφία|Η σφραγίδα του Ότοκαρ Γ΄.
Ο Ότοκαρ Γ΄, γερμ.: Ottokar III (1124 – 31 Δεκεμβρίου 1164) από τον Οίκο των Οτοκαριδών ήταν μάργραβος της Στυρίας από το 1129 έως το 1164.
Βιογραφία
Ήταν γιος του Λεοπόλδου του Ισχυρού μεργράβου της Στυρίας και της Σοφίας των Γουέλφων, κόρης του Ερρίκου Θ΄ δούκα της Βαυαρίας.
Από τη γραμμή Mάρμπουργκ των κομήδων του Σπόνχαϊμ, κληρονόμησε τμήματα της Κάτω Στυρίας μεταξύ των ποταμών Δράβου και Σάβου στη σημερινή Σλοβενία. Από τον θείο του, τον τελευταίο κόμη του Φόρμπαχ, κληρονόμησε την κομητεία του Πίτεν το 1158, η οποία βρίσκεται σήμερα στην Κάτω Αυστρία, αλλά παρέμεινε μέρος της Στυρίας μέχρι τον 16ο αι. Για να βελτιώσει τη σύνδεση με αυτή την επικράτεια, βελτίωσε τον δρόμο πέρα από το πέρασμα Ζάμερινγκ, και έκτισε επίσης ένα νοσοκομείο στο Σπίταλ αμ Ζέμερινγκ το 1160 και ολοκλήρωσε τον αποικισμό της περιοχής γύρω από τους ποταμούς Tράιζεν και Γκέλσεν.
Ο Ότοκαρ Γ΄ άσκησε εξουσία επί των φυσικών πόρων του βασιλείου του, επέκτεινε την εδαφική κυριαρχία και έκοψε τα δικά του νομίσματα. Ίδρυσε επίσης το Αυγουστινιανό μοναστήρι του αβαείου Φόραου και ίδρυσε και υποστήριξε το Καρθουσιανό μοναστήρι του Ζάιτς.
Από τη Β' Σταυροφορία έφερε Βυζαντινούς τεχνίτες στη Στυρία.
Τάφηκε στο ίδρυμά του στο Ζάιτς και το λείψανό του μεταφέρθηκε αργότερα στο αβαείο Ράιν στη Στυρία.
Οικογένεια
Η γυναίκα του ήταν η Kουνιγκούντε του Χάμπ-Φόχμπουργκ. Γιος του ήταν ο:
Παραπομπές σε πηγές
Κατηγορία:Οίκος των Οτοκαριδών
Can You Feel the Love Tonight
Το Can You Feel the Love Tonight είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στην ταινία κινουμένων σχεδίων της Disney, Ο Βασιλιάς των Λιονταριών, το 1994. Το κομμάτι κυκλοφόρησε και σε single, το οποίο έφτασε το νούμερο 14 των βρετανικών chart και το νούμερο 4 των αμερικανικών Billboard Hot 100. Στη Γαλλία έφτασε νούμερο 1, ενώ παγκοσμίως πούλησε 11 εκατομμύρια αντίτυπα. Το κομμάτι υπήρξε υποψήφιο για Όσκαρ Καλύτερου Πρωτότυπου Τραγουδιού, με άλλα δύο από την ταινία και, τελικά, κέρδισε.
Παραπομπές
Κατηγορία:Τραγούδια του 1994 Κατηγορία:Τραγούδια του Έλτον Τζον Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού Κατηγορία:Singles του 1994 Κατηγορία:Singles της Walt Disney Records Κατηγορία:The Lion King Κατηγορία:Τραγούδια γραμμένα για ταινίες Κατηγορία:Τραγούδια Αναγέννησης της Disney
Πλαγιά Χρυσοστόμου Ικαρίας
Γεωγραφικά - ιστορικά στοιχεία
Η Πλαγιά βρίσκεται προς τα ανατολικά παράλια του νησιού, στις νοτιοδυτικές πλαγιές του βουνού Αθέρας σε υψόμετρο 204 μέτρα. Απέχει περίπου 16 χλμ. ΝΔ. από τον Άγιο Κήρυκο. Πρόκειται για αγροτικό οικισμό με πολύ πράσινο και πολλά βοσκοτόπια. Το χωριό έχει μια πλατεία με δυο καφενεία και ένα μπαρ. Κάθε χρόνο διοργανώνεται στις 8 Σεπτεμβρίου πανηγύρι, στην πλατεία της εκκλησίας Γεννήσεως της Θεοτόκου, προστάτιδας του χωριού. Στην Πλαγιά διεξάγεται ο μεγαλύτερος αγώνας δρόμου του νησιού, το Ikaria Run.
Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να προσαρτάται στην τότε κοινότητα Μαγγανίτου. Το 1925 με το ΦΕΚ 54Α - 06/03/1925 αποσπάσθηκε από την κοινότητα Αγίου Κηρύκου και ορίστηκε έδρα της κοινότητας Χρυσοστόμου. Σύμφωνα με το Πρόγραμμα «Καλλικράτης» ανήκει στην κοινότητα Χρυσοστόμου που υπάγεται στη δημοτική ενότητα Αγίου Κηρύκου του Δήμου Ικαρίας ενώ σύμφωνα με την απογραφή του 2011 απογράφησαν 78 κάτοικοι.
Σημείωση
Σε κοντινή σχετικά απόσταση, προς τα νοτιοδυτικά, αλλά στη δημοτική ενότητα Ευδήλου υπάρχει ο συνώνυμος οικισμός Πλαγιά.
Παραπομπές
Κατηγορία:Δήμος Ικαρίας
Μπονιφάσιο Οντό Εδού
Ο Μπονιφάσιο Οντό Εδού-Αγκουόνγκ (Bonifacio Ondó Edú-Aguong, Ενιβαγιόνγκ Ισπανικής Γουινέας, 1922 – Μαλάμπο, Ισημερινή Γουινέα, 5 Μαρτίου 1969 ) ήταν πολιτικός της Ισημερινής Γουινέας.
Βιογραφία
Γεννήθηκε σε μια αστική οικογένεια στην πόλη Εβιναγιόνγκ. Ήταν θείος του Λεάντρο Μπόμιο Νσούε. Ήταν κατηχητής στην εκκλησία της γενέτειράς του κατά τη διάρκεια της νεότητάς του και δίδαξε στο Δημοτικό Σχολείο Μισιόν Σαν Χοσέ.
Εξορίστηκε στην Γκαμπόν τον Οκτώβριο του 1959, όπου οργάνωσε τη Λαϊκή Ένωση για την Απελευθέρωση της Ισημερινής Γουινέας (UPLGE), στη Λιμπρεβίλ, με την υποστήριξη της κυβέρνησης του Λέον Μπα.
Επέστρεψε στην Ισημερινή Γουινέα το 1963, λίγο πριν από την έγκριση της αυτονομίας της επικράτειας τον Δεκέμβριο του 1963, μετατρέποντας το UPLGE σε Κίνημα της Εθνικής Ένωσης της Ισημερινής Γουινέας - Movimiento de Unión Nacional de Guinea Ecuatorial (MUNGE), ένα ακροδεξιό κόμμα που σχετίζεται με το καθεστώς του Φράνκο και με εθνικιστική ιδεολογία.που βρήκε υποστήριξη μεταξύ των συντηρητικών ανθρώπων της τάξης. Έλαβε επίσης την υποστήριξη των κατοίκων της Γουινέας που ήταν πιο κοντά στη διοίκηση (όπως αξιωματούχοι, παραδοσιακοί αρχηγοί και ηλικιωμένοι γενικά), υλοτόμοι, η Καθολική Εκκλησία και αποίκοι, ιδιαίτερα Ισπανοί ιδιοκτήτες αγροκτημάτων.
Συμμετείχε στη διάσκεψη που συνέταξε το Σύνταγμα της Ισημερινής Γουινέας το 1968, όντας ένα από τα φαβορί στις εκλογές του Σεπτεμβρίου 1968 αμέσως πριν από την ανεξαρτησία της χώρας, στις οποίες ήρθε δεύτερος, με  ψήφους — και —πρώτος γύρος   ψήφοι —δεύτερος γύρος—.
Στις 11 Οκτωβρίου παρασημοφορήθηκε με τον Μεγαλόσταυρο του Τάγματος της Καθολικής Ισαβέλλας στην ισπανική πρεσβεία από τον Μανουέλ Φράγκα. Αντιμέτωπος με τονFrancisco Macías, πήγε ξανά στην εξορία στη Γκαμπόν μετά την ανεξαρτησία. Αναγκάστηκε από τον πρόεδρο της Γκαμπόν Ομάρ Μπόνγκο να επιστρέψει στη χώρα μετά από λίγους μήνες, κρατήθηκε στο αεροδρόμιο Σάντα Ισαμπέλ, υποβλήθηκε σε κατ' οίκον περιορισμό και αργότερα φυλακίστηκε στη φυλακή Playa Negra όπου, σύμφωνα με την επίσημη εκδοχή, αυτοκτόνησε στις 5 Μαρτίου 1969. Εκείνες τις μέρες πέθανε και η γυναίκα του. Ο θάνατός του κοινοποιήθηκε στον Μασίας —ο οποίος βρισκόταν σε περιοδεία στην ηπειρωτική περιοχή— μέσω τηλεγραφήματος του Τεοδόρο Ομπιάνγκ, τότε διευθυντή των φυλακών.
Εναλλακτικά, έχει αναφερθεί ότι στην πραγματικότητα εκτελέστηκε με την κατηγορία ότι σχεδίαζε πραξικόπημα.
Παραπομπές
Κατηγορία:Πρωθυπουργοί της Ισημερινής Γουινέας
Διόραμα
To διόραμα είναι ένα τρισδιάστατο μοντέλο φυσικού μεγέθους, ή μινιατούρα, που αναπαριστά μια σκηνή από την ανθρώπινη ή τη φυσική ιστορία. Συνήθως τα διοράματα επικαλύπτονται από γυαλί, μέσα από το οποίο φαίνεται η αναπαριστώμενη σκηνή. Τα διοράματα μεγάλης κλίμακας απαντώνται, συνήθως, σε μουσεία φυσικής ιστορίας και απεικονίζουν σχετικές σκηνές με ζώα ή/και ανθρώπους, ενώ τα διοράματα-μινιατούρες κατασκευάζονται στο πλαίσιο του μοντελισμού ή για καλλιτεχνικούς σκοπούς.
Εξωτερικοί σύνδεσμοι
Κατηγορία:Ειδώλια Κατηγορία:Χειροτεχνία Κατηγορία:Μουσειακά εκθέματα
Hakuna Matata (τραγούδι)
Το Hakuna Matata είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στο soundtrack της ταινίας της Disney, Ο Βασιλιάς των Λιονταριών, το 1994. Ο τίτλος του τραγουδιού εμπνεύστηκε από τη φράση (μότο) που λέγανε ο Τιμόν και ο Πούμπα στην ταινία, Hakuna Matata (η οποία σημαίνει "έξω οι έγνοιες" στη γλώσσα Σουαχίλι). Το τραγούδι κυκλοφόρησε και σε single, το οποίο έφτασε στο νούμερο 5 των αμερικανικών Bubbling Under Hot 100 Singles, στο νούμερο 6 των βελγικών και στο νούμερο 7 των γαλλικών chart. Επίσης, ήταν και οι τίτλοι αρχής του κινουμένου σχεδίου  Τιμόν και Πούμπα  της Disney από το 1995 μέχρι το 1999.